S-529/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. ágúst, á hendur A-kk-þgf A. G-kk-þgf, kt[...], [...],Reykjavík, fyrir fíkniefnalagabrot með því að hafa fimmtudaginn 22. mars 2018 að Skipholti 19 í Reykjavík haft í vörslum sínum í sölu- og dreifingarskyni 89 kannabisplöntur og 203,39 grömm maríhúana sem og 11,12 grömm af amfetamíni og 1,68 grömm af kókaíni og hafa um nokkurt skeið fram til þess dags ræktað greindar plöntur. Lögregla fann og haldlagði kannabisplönturnar og ræktunarbúnað við húsleit en þeir höfðu orðið varir við megna kannabislykt er ákærði tók á móti þeim á vettvangi.

Telst háttsemin varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 89 kannabisplöntum, 203,39 grömmum af maríhúana, 11,12 grömmum af amfetamíni, 1,68 grömm af kókaíní, 80 blómapottum, 21 gróðurhúsalampa, loftsíu, 6 straumbreytum, 4 loftblásara, gróðurtjald, 5 gróðurhúsalampa, 4 viftur, 2 gróðurvökva, 8 tímarofa, 3 hitamæla er lagt var hald á við leit í húsnæðinu samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí 1985. Sakaferill hans hefur ekki áhrif á ákvörðun refsingar í máli þessu.

Með hliðsjón af sakarefni þessa máls þykir refsing ákærða hæfilega ákveðin fangelsi í 5 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er gert upptækt til ríkissjóðs: 89 kannabisplöntur, 203,39 grömm af marihúana, 11,12 grömm af amfetamíni, 1,68 grömm af kókaíní, 80 blómapottar, 21 gróðurhúsalampi, loftsía, 6 straumbreytar, 4 loftblásarar, gróðurtjald, 5 gróðurhúsalampar, 4 viftur, 2 gróðurvökvar, 8 tímarofar, 3 hitamælar, sem lögregla lagði hald á við rannsókn málsins.

Ákærði greiði 313.108 krónur í sakarkostnað.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf A. G-kk-nf, sæti fangelsi í 5 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptækt er gert til ríkissjóðs 89 kannabisplöntur, 203,39 grömm af marihuana, 11,12 grömm af amfetamíni, 1,68 grömm af kókaíní, 80 blómapottar, 21 gróðurhúsalampi, loftsía, 6 straumbreytar, 4 loftblásarar, gróðurtjald, 5 gróðurhúsalampar, 4 viftur, 2 gróðurvökvar, 8 tímarofar, 3 hitamælar.

Ákærði greiði 313.108 krónur í sakarkostnað.

B-kk-nf S-kk-nf S-kk-nf